Diari Oficial de la Generalitat Valenciana


Sumari del DOGV 9241, del 23-12-2021 (2021/12592)

RESOLUCIÓ d'1 de desembre de 2021, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Cultura i Esport, en el marc del Pla de recuperació, transformació i resiliència del Govern d'Espanya, per import d'1.933.205,96 euros. Expedients 09.020/21-178 i 09.030/21-185 conjunta.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12230


Data del document
:   01-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de desembre de 2021, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Cultura i Esport, en el marc del Pla de recuperació, transformació i resiliència del Govern d'Espanya, per import d'1.933.205,96 euros. Expedients 09.020/21-178 i 09.030/21-185 conjunta. [2021/12577]  
  
El Ple de la Conferència Sectorial de Cultura, de 23 de juliol, va acordar aprovar els criteris de repartiment i la distribució territorial dels crèdits corresponents al projecte del component 24, «Revaloració de la Indústria Cultural», del Pla de recuperació que seran gestionats per les comunitats autònomes i ciutats de Ceuta i Melilla en l'exercici 2021, així com la previsió per als exercicis 2022 i 2023, en els termes autoritzats pel Consell de Ministres en la seua reunió de 13 de juliol de 2021.  
  
El component 24, «Revaloració de la indústria cultural», recull reformes i inversions orientades a enfortir la cadena de valor de les indústries culturals espanyoles mitjançant el reforç de les seues capacitats i resiliència, promovent tres eixos estratègics: la competitivitat, la dinamització i cohesió del territori, i la digitalització i sostenibilitat dels grans serveis culturals. Dins d'aquest es troben diversos projectes dels quals participaran les comunitats autònomes, i els projectes objecte del present expedient són els següents:  
- C24.I02.P02, «Modernització i gestió sostenible de les infraestructures de les arts escèniques i musicals, així com el foment de circuits de difusió interterritorial», la distribució de la qual per anualitats s'estableix, d'acord amb el nombre d'infraestructures ?teatres i auditoris- existents actualment en cada comunitat i ciutat autònoma. L'assignació a la Comunitat Valenciana ascendeix a 1.866.588,65 euros en l'exercici 2021.  
D'aquest import, 1.826.588,65 euros es destinaran al finançament d'una nova línia de subvenció de capital de concurrència competitiva, que persegueix la modernització i gestió sostenible de les infraestructures de les arts escèniques i musicals, així com el foment de circuits de difusió interterritorial, i 40.000,00 euros, destinats a la contractació d'estudis tècnics d'assistència en la supervisió i control en la justificació de les subvencions concedides.  
- C24.I03.P05, «Digitalització, ampliació de la capacitat i interoperabilitat de sistemes d'arxiu».  
- Subprojecte R99.M4.Z7.0-0, «Digitalització de l'inventari del patrimoni de l'Església catòlica; documentació dels béns declarats BIC pertanyents a altres administracions o persones privades; i digitalització de béns pertanyents al Patrimoni Històric Espanyol de titularitat privada», i correspon a la Comunitat Valenciana 40.000 euros en l'exercici 2021, import que s'ha previst destinar a la contractació del servei de documentació i digitalització dels béns objecte d'aquest programa.  
  
- Subprojecte J16.Y0.U9.2, «Descripció i digitalització de fons documentals de titularitat estatal i gestió autonòmica», i correspon a la Comunitat Valenciana 26.617,31 euros en l'exercici 2021, destinats a la descripció de la documentació d'arxius de titularitat estatal, que formen part del patrimoni documental valencià, així com a la digitalització de patrimoni documental valencià que es conserva en arxius històrics  
  
Com que es tracta d'ingressos no previstos, la Conselleria d'Educació, Cultura i Esport proposa generar crèdits per import d'1.933.205,96 euros, com a part d'aquestes assignacions que pot executar-se en l'exercici 2021, concretament 51.618,31 euros en el capítol 2 per a finançar la contractació d'estudis tècnics i descripció de la documentació d'arxius de titularitat estatal, que formen part del patrimoni documental valencià; 54.999 en el capítol 6 per a la contractació del servei de documentació i digitalització i 1.826.588,65 per a la inclusió d'una nova línia de subvenció de capital de concurrència competitiva.  
  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançats pel Mecanisme Recuperació i Resiliència en el Pla en recuperació transformació i resiliència i per a la identificació i seguiment d'aquestes, el Decret llei 6/2021 i les instruccions posteriors, en l'àmbit de la Generalitat, han establit una comptabilització diferenciada dels recursos pressupostaris destinats a la seua execució, i s'ha habilitat programes pressupostaris específics, com també orgàniques diferenciades, en un servei 99 denominat «Mecanisme de Recuperació i Resiliència» en cada conselleria o secció pressupostària i centres de despesa codificats amb la identificació, el component i la inversió. La proposta de generació planteja l'habilitació de l'orgànica i programes específics d'acord amb aquestes normes.  
A aquest efecte i en virtut del que disposen l'article 19 del Decret llei 6/2021, del Consell, en l'article 50 de la Llei 1/2015, d'hisenda pública, sector públic instrumental i subvencions, i els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar la inclusió dels següents centres de despeses 2412, «Dinamització de la cultura al llarg del territori», i 2413, «Digitalització i impuls dels grans serveis culturals», en l'aplicació pressupostària 09.99.99.  
  
Segon  
Autoritzar la inclusió d'un nou programa pressupostari 451.99, «MRR. Cultura i Esport», en l'aplicació pressupostària 09.99.99 amb les fitxes d'informació i detall del pressupost que figuren com a annex.  
  
  
Tercer  
Autoritzar una generació de crèdit en el pressupost d'ingressos en les aplicacions pressupostàries i pels imports que es detallen a continuació:  
  
Aplicació Import  
401.90 «Transferència de l'Estat. MRR» 51.618,31  
701.90 «Transferència de l'Estat. MRR» 1.881.587,65  
Total increments 1.933.205,96  
  
  
  
Quart  
Autoritzar una generació de crèdit en el pressupost de despeses en les aplicacions i pels imports que es detallen a continuació:  
  
Aplicació Import  
33.44.06.1181.496.73.8 40.000,00  
58.49.18.2507.503.07.7 11.618,31  
50.17.41.8090.047.52.1 54.999,00  
95.47.42.6502.472.27.1 1.826.588,65  
Total increments 1.933.205,96  
  
  
  
Cinqué  
La generació de crèdit en el pressupost de despeses del punt anterior implica:  
a) La inclusió en l'aplicació pressupostària 30.55.38.7186.830.60.4 dels projectes d'inversió: AT000, «Investigació i assistències tècniques», i OB000, «Fons bibliogràfics i documentals».  
  
b) La inclusió d'una nova línia de subvenció de concurrència competitiva en l'aplicació pressupostària 15.17.03.1321.548.39.5, amb les dades descriptives que es detallen a continuació:  
  
Codi: S8608 Denominació: Component 24. Revaloració de les indústries culturals. 12 dinamització de la cultura al llarg del territori.  
Import: 1.826.588,65 Beneficiaris previstos: entitats públiques i privades titulars d'espais escènics i musicals.  
Forma de concessió:  
Concurrència competitiva Descripció i finalitat: modernització i gestió sostenible de les infraestructures de les arts escèniques i musicals, així com el foment de circuits de difusió   
interterritorial.  
Publicar dades: sí Aportació GV: 0  
Aportació externa: I70190 Transf. de l'Estat MRR: 1.826.588,65  
  
  
  
València, 1 de desembre de 2021.- El conseller d'Hisenda i Model Econòmic: Vicent Soler i Marco.